বৃহত্তর মুম্বই পৌর নিগম
বৃহত্তর মুম্বই মহানগর পালিকা (মারাঠি: बृहन्मुंबई महानगरपालिका) পূর্বে বিএমসি নামে পরিচিত, মহারাষ্ট্রের রাজধানী মুম্বইয়ের নাগরিক পরিচালনা পর্ষদ। এটি ভারতের সবচেয়ে ধনী পৌর নিগম। এমসিজিএম-এর বার্ষিক বাজেট ভারতের কয়েকটি ছোট রাজ্যের তুলনায় বেশি হয়ে থাকে। ১৮৮৮ সালে বোম্বাই পৌর নিগম আইনের অধীনে সংস্থাটি প্রতিষ্ঠিত হয়েছিল। মুম্বাই শহর এবং এর কয়েকটি শহরতলির নাগরিক অবকাঠামো এবং প্রশাসনের দায়িত্ব এই সংস্থাটির।